en es ms id en id en ms id id ms en ms en id id id id ms id ms id ms id ms id id id ms ms ms id ms en ms ms ms ms id ms ms ms ms ms ms id id id id id ms id ms ms id ms id ms id ms es ms en id ms ms id zh en en id id ms ms ms id ms id en es ms id ms id ms id ms id id id id id es ms ms id id ms id id id en id id id id id id id ms id ms ms id jv et en id ms ms id ms id ms id id ms id en id tl sv ms sv ms id ms ms id tr id id id sv pt en en en de hu pt en en ms ms it fi hbs_lat ms jv ms it en en is ms ms ms en it en nl fr pl it vi it en en it it en en it sl it it id en en en pt it la en en es cs ms hbs_lat hu ms ms fr jv id tl ms it hbs_lat en en en jv nb id pl nb nb jv fr es nb ms ms ms ms id en en en id hu ms ms ms id en it pt it it id id ms it id hu ceb en it it tr es pt id id ms id ms id id ms ms hu it en es id en hbs_lat pt en id nb en en id hu it id hu ms en en en en it it en pl en it en hbs_lat en en su id it sk id en es it ms en en jv it hu pt it it nb et en id sv en uz cs da da da de oc cs nl da fr sv sv es cs da da da cs oc en id ms ms ms ms en nl cs cs sv sv cs cs da da da cs fr cs fy da cs sv cs cs sv de oc cs nl cs cs sv sv cs cs da fr cs fr ms es id
Blog Untuk Penyelesaian Masalah Wanita
Saya tidak pernah didatangi haid sehingga umur saya kini 26 tahun dan bakal berkahwin. Saya mempunyai berat 40 kilogram dan tinggi 156 sentimeter.
Pada 2000, saya membuat pemeriksaan di hospital kerajaan. Difahamkan, doktor tidak dapat melihat ovari saya. Doktor itu menggunakan kaedah ultrabunyi, begitu juga pada laluan permukaan di bawah, ia tidak kelihatan.
Pada April 2008, saya didatangi haid tapi saya tidak pasti itu darah haid atau tidak. Darah itu berwarna kecoklatan yang datang untuk dua atau tiga hari saja.
Selepas itu, darah itu tidak muncul hingga kini. Adakah saya mengalami sebarang masalah pada saluran peranakan? Jika saluran peranakan tersumbat dan melakukan pembedahan, adakah saya boleh hamil?
Saya jangkakan anda sebenarnya mempunyai ovari dan kedua-duanya berfungsi mengeluarkan hormon kewanitaan. Ovari tidak mudah kelihatan secara ultrabunyi melalui kulit abdomen, lebih-lebih lagi jika pada waktu itu pundi kencing tidak penuh.
Saya masih kurang jelas apa yang anda maksudkan dengan ultrabunyi melalui laluan permukaan di bawah, sangat jarang doktor melakukan ultrabunyi trans-vaginal (melalui faraj) ke atas gadis kerana ia boleh memberi trauma kepada selaput daranya.
Mungkin apa yang dilakukan doktor adalah ultrabunyi melalui dubur (trans-rektal) ataupun penghujung alat terbabit hanya menyentuh bibir kemaluan berhampiran bukaan faraj sahaja.
Ovari mengeluarkan hormon estrogen yang memberikan kita penampilan kewanitaan sama ada ciri-ciri fizikal, seksual dan perawakan. Tetapi untuk mendatangkan haid, kita memerlukan rahim (uterus atau kadangkala disebut sebagai peranakan).
Rahim adalah satu organ wanita yang terletak di bahagian tengah tubuh di belakang pundi kencing. Pada lapisan dinding rahim yang terdalam ini terbentuknya tisu haid (endometrium). Jika tidak berlaku kehamilan pada kitaran haid terbabit, tisu endometrium ini akan gugur dan menuruni pintu rahim ke dalam faraj sebelum keluar sebagai haid.
Sekiranya pendarahan pada 2008 itu adalah haid, ia mengubah keseluruhan perbincangan mengenai tatacara perawatan masalah anda ini. Tetapi jika sebenarnya episod pendarahan itu bukanlah haid dan anda sememangnya tidak pernah didatangi haid, anda mengalami masalah yang dinamakan amenorea primer di mana terdapat satu siri berlainan mengenai penyebabnya.
Menerusi amenorea primer, perkara pertama yang perlu dipastikan – adakah anda mempunyai rahim atau peranakan?
Memandangkan usia anda kini sudah pun 26 tahun, saya tidak menjangkakan anda mempunyai masalah penyumbatan laluan haid (iaitu faraj), ia lebih lazim dikesan dalam bulan awal gadis sepatutnya didatangi haid (awal belasan tahun).
Telahan saya, anda mungkin mempunyai masalah rahim sama ada ketiadaan rahim ataupun rahim terlalu kecil, keadaan ini dinamakan ‘Mullerian dysgenesis’.
Berjumpalah doktor pakar sakit puan untuk pemeriksaan dan kepastian, seeloknya biarlah sebelum berkahwin.
Sekiranya pemeriksaan fizikal mengesahkan anda mempunyai ciri-ciri seksual sekunder seorang wanita normal, besar kemungkinan anda membawa genetik perempuan dan mempunyai ovari.
Kemudian, penilaian selanjutnya adalah secara ultrabunyi pelvis melalui kulit abdomen untuk melihat sama ada anda mempunyai rahim ataupun tidak. Berpandukan kepada pundi kencing (seeloknya penuh), lokasi rahim adalah di belakang pundi kencing. Pada masa sama, keadaan ovari juga turut diperiksa, ovari anda saya jangkakan sebenarnya normal.
Sekiranya rahim anda tidak kelihatan melalui imbasan ultrabunyi, anda mungkin diminta menjalani ujian lanjutan untuk pengesahan secara imbasan MRI serta jika perlu, ujian lain bagi menilai keadaan organ lain yang berkaitan misalnya sistem pembuangan air kencing (buah pinggang dan saluran ureter) , imbasan jantung dan pemeriksaan pendengaran.
Anda juga mungkin akan dinasihatkan menjalani pembedahan diagnostik secara laparoskopi untuk melihat secara terus keadan rahim (jika ada) dan juga organ peranakan yang lain.
Kadangkala, rahim sebenarnya ada tetapi pembentukannya terencat iaitu sangat kecil. Ini mungkin boleh dibantu dengan ubat pil yang mengandungi hormon estrogen dan progestin untuk merangsang endometrium untuk membesarkan saiznya dan membolehkannya didatangi haid walaupun sedikit pada permulaannya.
Selain itu, jika rahim ada, anda mempunyai peluang untuk hamil (walaupun kecil).
Dicatat oleh NRK di 10:38 PG Tiada ulasan:
Setiap orang mengimpikan perkahwinan yang indah dan bahagia. Ada yang sanggup berhabis berpuluh ribu ringgit semata-mata mahukan majlis perkahwinan yang gilang-gemilang walaupun terpaksa berhutang.
Selain persiapan material, ada satu lagi persediaan penting yang perlu anda dan pasangan lakukan sebelum melangsungkan perkahwinan iaitu menjalani ujian kesihatan.
Ujian ini membantu mengenalpasti masalah kesihatan dan risiko yang bakal dihadapi pasangan dan anak-anak mereka kelak. Ujian kesihatan pra perkahwinan membolehkan seseorang untuk:
* Mengetahui status kesihatan diri sendiri dan pasangan serta belajar cara untuk menjaga atau mengekalkan kesihatan mereka
* Mengesan sekiranya mereka menghidap penyakit tertentu termasuklah Hepatitis B dan penyakit jangkitan kelamin (STD)
* Mengesan penyakit keturunan yang boleh memberi kesan kepada kesihatan anak-anak contohnya talasemia, hemophilia, anemia dan kekurangan G6PD.
* Mengetahui kesediaan bakal pengantin wanita dari segi kesihatan untuk mempunyai anak. Persediaan ini termasuklah suntikan vaksin Rubella, mengetahui kumpulan darahnya (dan kesesuaian dengan darah suami) serta anemia
Di negara kita, ujian kesihatan yang diwajibkan ke atas bakal pengantin sejak 2009 adalah ujian untuk HIV/Aids. Statistik menunjukkan sehingga akhir 2009, sebanyak 87,710 kes jangkitan HIV dilaporkan. 1
Apa yang menyedihkan peningkatan kes jangkitan HIV di kalangan wanita iaitu daripada lima peratus pada 1997 kepada 16.3 peratus pada tahun 2007. Daripada jumlah tersebut 70 peratus dijangkiti virus HIV melalui hubungan heteroseksual, 60 peratus sudah berkahwin dan 40 peratus adalah suri rumah.
Antara ujian lain yang turut disarankan adalah saringan untuk penyakit keturunan seperti talasemia dan hemofilia. Talasemia ialah penyakit disebabkan gangguan pada genetik darah yang diwarisi daripada ibu dan bapa. Sel darah merah pesakit mengandungi hemoglobin tidak normal yang menyebabkan sel darah berkenaan cepat musnah.
Talasemia dianggap antara penyakit genetik yang lazim membabitkan hampir tujuh peratus penduduk dunia. Di seluruh dunia dianggarkan 100,000 bayi dilahirkan menghidap talasemia major (teruk).
Bagi pembawa genetik talasemia (juga dikenali sebagai talasemia minor) biasanya tidak mengalami sebarang gejala; atau jika ada ia sangat ringan seperti keletihan yang dianggap 'masalah biasa' dan ia hanya dapat dikesan melalui ujian darah.
Penyakit hemofilia pula berlaku akibat kekurangan faktor pembekuan darah yang menyebabkan darah pesakit beku. Penyakit ini menghalang pesakit melakukan aktiviti cergas kerana mereka boleh mengalami pendarahan dalaman spontan terutama pada sendi dan otot walaupun tidak terhantuk atau terlanggar sebarang objek.
Walaupun hemofilia lebih kerap berlaku pada lelaki, ia juga boleh dihidapi oleh perempuan. Apa yang dibimbangkan adalah jika berlaku pada perempuan, keadaan menjadi lebih teruk kerana dia akan mewariskan penyakitnya kepada semua anak-anaknya sama ada menjadi pesakit atau pembawa.
Mungkin tidak ramai yang sedar dalam semua jangkitan virus, virus Hepatitis B paling mudah berjangkit sama ada melalui sentuhan dengan produk darah atau darah yang tercemar, hubungan seks dan jangkitan langsung dari ibu kepada anak dalam kandungan.
Ujian kesihatan pra perkahwinan bukanlah bertujuan menghalang atau menyekat mana-mana individu untuk berkahwin, sebaliknya memberi peluang kepada mereka mengetahui status kesihatan diri sendiri dan pasangan.
Ini akan membolehkan pasangan membuat tindakan wajar. Sama ada mahu meneruskan hasrat untuk berkahwin atau memilih pasangan lain, pilihan ada di tangan mereka selepas membuat pertimbangan semasak-masaknya.
Dalam ujian saringan HIV, pendidikan dan kaunseling akan diberikan sama ada pasangan disahkan positif atau sebaliknya. Sehingga kini, antara 0.05 hingga 0.1 peratus daripada mereka yang menjalani ujian saringan HIV pra-perkahwinan didapati positif.
Dalam kaunseling ini kedua-dua bakal pengantin akan diberitahu mengenai risiko yang bakal dihadapi kelak pada pasangan atau anak. Begitu juga untuk penyakit keturunan. Biasanya pesakit atau pembawa genetik disaran untuk berkahwin dengan individu normal bagi mengurangkan risiko dan mengelakkan anak-anak mewarisi penyakit berkenaan.
Tidak sedikit rumah tangga yang runtuh apabila salah seorang pasangan tidak dapat menerima hakikat dan menyalahkan pasangan apabila dikurniakan anak yang berpenyakit .
Ujian kesihatan dan kaunseling bertujuan memberi persediaan minda kepada pasangan mengenai kemungkinan yang bakal dihadapi. Kajian menunjukkan ujian kesihatan dan kaunseling sebelum perkahwinan mampu mengukuhkan kasih sayang antara suami isteri.
Sebagai persediaan menuju kehidupan berumahtangga dan tanda kasih sayang anda kepada pasangan, jalanilah segera ujian kesihatandemi masa depan anda berdua dan anak-anak yang bakal lahir. Untuk mendapatkan maklumat atau menjalani ujian kesihatan pra perkahwinan ini sila kunjungi mana-mana klinik atau makmal Pathlab terdekat.
Dicatat oleh NRK di 11:22 PG Tiada ulasan:
Sabtu, 18 Jun 2011
Ingin Tahu Kesan Manjakani
Saya keguguran anak kedua dalam masa dua minggu di dalam rahim dan doktor menyarankan supaya melakukan cucian perut bagi membersihkan rahim yang mengalami pendarahan lebih seminggu.
Saya juga tidak mendapatkan urutan tradisional kampung selepas anak pertama saya dilahirkan. Selepas itu, saya tidak mengambil sebarang ubat perancang keluarga tapi saya cuma memakan buah manjakani selama sebulan selepas mengalami keguguran.
Kini saya merancang untuk anak ketiga. Adakah tindakan saya memakan buah majakani menyebabkan saya tidak mengandung?
Mungkinkah ia disebabkan cucian perut oleh doktor terbabit? Saya ingin meminta nasihat doktor untuk saya merancang zuriat berikutnya.
Saya tidak dapat memberi komen mengenai kesan sampingan manjakani (quercus infectoria) kerana tidak dibuat perbandingan kesahihannya secara ujian statistik saintifik, tetapi hanya secara perbandingan umum atau pemerhatian.
Prosedur ‘cucian perut’ yang anda maksudkan pula adalah prosedur ‘suction & curettage’ ke atas permukaan dalaman rahim yang disyaki masih mengandungi sisa kandungan yang masih melekat.
Seeloknya semua hasil ‘cuci’ ini dihantar untuk pengesahan makmal, bukan sahaja untuk mengesahkan terdapat sisa kandungan, tetapi untuk memastikan tidak terkandung tisu dinding otot rahim kerana ia boleh membawa erti kemungkinan komplikasi jangka panjang yang membabitkan kesuburan.
Prosedur itu jarang menyebabkan gangguan kesuburan kecuali jika anda mengalami jangkitan rahim (endometritis) ataupun hakisan otot rahim (sindrom Asherman).
Anda pernah hamil dua kali, berkemungkinan anda masih belum mempunyai masalah kesuburan. Jika ada pun, peluang anda berjaya hamil dengan rawatan kesuburan
lebih tinggi berbanding wanita yang belum pernah hamil.
Dicatat oleh NRK di 9:37 PG Tiada ulasan:
Label: Dr Adilah Ahmat, Manjakani
Selasa, 14 Jun 2011
Rumah yang bersih, kemas dan teratur bukan sahaja menyenangkan pemilik malah tetamu yang bertandang juga berasa selesa. Namun itu sahaja belum mencukupi andai ada bau-bau yang kurang menyenangkan, terutama di bahagian dapur atau bilik air.
Tak perlu mengeluarkan kos yang tinggi untuk membeli pewangi sintetik, sebenarnya beberapa bahan yang terdapat di dapur atau di sekeliling rumah berupaya mengharumkan kediaman secara semula jadi.
1. Daun pandan - selain dimasukkan dalam masakan untuk aroma wangi, pandan juga boleh dijadikan wangian semula jadi dalam rumah. Ibarat seperti bunga rampai, hirisan daun pandan mampu memberi aroma harum semerbak di bilik tidur, bilik air, almari pakaian dan laci untuk tempoh dua minggu.
2. Limau nipis dan kasturi - belah limau kepada dua bahagian dan simpan dalam peti sejuk untuk menyerap bau yang kurang menyenangkan. Hirisan limau nipis atau kasturi juga boleh dicampur bersama sabun pencuci pinggan untuk aroma yang lebih menyegarkan. Ia juga handal menghapuskan kotoran berminyak.
3. Bunga mawar - kelopak mawar diracik halus dan dicampur bersama daun pandan menjadi bunga rampai. Masukkan campuran bahan ini dalam bekas khas untuk dijadikan potpourri semula jadi.
4. Serai wangi - selain menghasilkan aroma yang menyegarkan, serai wangi juga berupaya menghalau nyamuk dan serangga.
5. Bunga-bungaan - beberapa jenis bunga mampu mengharumkan kawasan kediaman dan boleh bertahan hingga seminggu. Contohnya bunga melur, harum sundal malam, cempaka, kenanga, kemboja, kesidang dan lili putih.
Dipetik dari : www.utusan.com.my
Dicatat oleh NRK di 7:11 PG Tiada ulasan:
Sabtu, 11 Jun 2011
Sorok Bulu Kaki Daripada Suami
Kehadiran wanita cantik bernama Suryati pada hari memang saya nanti nantikan. Beliau sudah beberapa kali membuat temu janji tetapi kerap juga membatalkannya. Saya yakin beliau mempunyai sebab-sebab tertentu yang tidak dapat dielakkan. Kali ini saya berasa sangat gembira menerima kehadiran beliau buat pertama kalinya. Suryati berusia 28 tahun. Wanita muda ini sangat bersopan santun dan berhemah sekali bila berbicara.
"Minta maaf doktor kerana kerap membatalkan temu janji. Sebenarnya saya terpaksa menunggu suami saya outstation dahulu barulah dapat datang ke klinik doktor,'' katanya.
Pertanyaan saya kepada wanita itu: ''Kenapa pula begitu? Bukankah lebih bagus jika datang bersama-sama suami. Kita dapat berbincang dengan lebih baik.''
Suryati memberitahu bahawa dia mempunyai masalah yang tidak boleh diceritakan kepada suaminya kerana dia berasa sangat malu. Dia menunjukkan kepada saya betisnya yang berbulu lebat. Menurutnya bila suami ada di rumah dia akan bercukur setiap hari bagi mengelakkan masalah itu di ketahui oleh suaminya.
Akibat bercukur kulit betis menjadi kasar dan menggerutu. Liang-liang roma pada betis kelihatan besar. Kulit betis juga turut dipenuhi kesan ruam akibat penumbuhan bulu bulu yang terlekat di dalam kulit (in grown hair). Kesan rambut seperti ini menyebabkan betis sering gatal gatal. Kesan bercukur juga sering menyebabkan kulit luka dan berparut.
Menurut Suryati beliau pernah cuba mencabut bulu-bulu itu tapi tidak tahan dengan kesakitan yang dirasai. Beliau juga sering ke salon bagi melakukan waxing tapi tidak mempunyai masa untuk selalu ke sana. Kaedah waxing perlu dilakukan dua kali sebulan bagi mendapat hasil yang baik. Setahun yang lalu beliau pergi ke sebuah salon bagi rawatan IPL namun kulitnya terbakar dan parut kesan melecur membuatkan kulit kurang cantik. Suryati tidak pernah berbincang dengan suaminya masalah yang dihadapi lantaran berasa malu dan rendah diri dengan kekurangannya itu. Kerana itulah dia bertekad berkunjung ke klinik saya di Semenyih apabila suami ke luar negara.
Saya bersimpati dengan beliau. Masalah Suryati ini sebenarnya merupakan masalah ramai wanita tidak mengira bangsa dan keturunan. Keinginan membuang bulu di badan bermula sejak seseorang itu di peringkat remaja dan berterusan sehingga usia tua. Baik lelaki atau perempuan yang bermasalah sudah tentu berasa rimas dengan kehadiran rambut atau bulu yang terlalu lebat dan ingin membuangnya. Sama ada rambut di ketiak, muka, kaki, tangan, bikini line atau mana-mana tempat di badan , kebanyakan wanita dan lelaki hanya mahu bulu kelihatan di atas kulit kepala sahaja.
Di antara rawatan membuang bulu, rawatan laser adalah yang terbaik dan paling berkesan. Jenis jenis laser yang digunakan untuk membuang bulu adalah Ruby, Alexandrite, Diode dan Long Pulse Nd:YAG. Konsep membuang bulu menggunakan laser adalah mudah. Secara saintifiknya ia berkonsepkan selektif photo termolysis. Menerusi proses tersebut akar rambut dimusnahkan secara selektif oleh haba. Sebenarnya laser akan diserap oleh pigmen pada akar bulu tersebut. Laser yang diserap akan bertukar menjadi haba dan terus membunuh akar rambut tersebut. Ini akan menyebabkan bulu kekal mati.
Bagi kulit orang Asia, laser yang sesuai adalah jenis Diode dan Long Pulse Nd:Yag. Oleh kerana laser diserap oleh pigmen yang berada pada akar bulu, ia memusnahkan bulu secara total.
Rawatan ini sangat berkesan pada bulu yang mengalami fasa Anagen atau fasa pertumbuhan aktif. Pada fasa ini , bulu roma tebal maka penyerapan laser adalah paling tinggi dan bertindak paling berkesan untuk mematikan akar bulu roma. Bulu yang di fasa Telogen atau Catagen tidak menyerap laser dengan baik kerana kandungan melaninnya rendah maka ia tidak mati.
Saya menasihatkan mereka yang ingin menjalani rawatan laser membuang bulu roma secara kekal agar mencukur dahulu sehari sebelum ke klinik. Ini bagi memastikan bulu tersebut berada pada fasa yang aktif (Anagen).
Laser perlu dibuat beberapa sesi selang antara 6 dan 12 minggu. Ini adalah untuk membolehkan bulu roma di fasa Telogen dan Catagen menjadi fasa Anagen.
Kita perlu ingat bahawa kadar pertumbuhan setiap sel bulu adalah berbeza. Tidak mungkin semua bulu berada di dalam fasa yang aktif pada waktu yang sama. Maka rawatan berulang kali akan memastikan kejayaan yang sangat baik.
Diode laser sangat berkesan untuk orang yang berkulit cerah manakala orang yang berkulit gelap rawatan terbaik adalah dengan menggunakan laser Long Pulse Nd:Yag.
Di klinik Marissa Esthetic saya menggunakan sistem soprano iaitu diod laser keluaran AlMA LASER yang merupakan satu syarikat pengeluar laser terunggul dalam dunia perubatan. Ia begitu hebat dan sesuai bagi kulit orang asia dan mampu menghapuskan bulu roma dengan berkesan sekali.
Soprano laser bukan sahaja menghilangkan bulu roma malahan turut memutihkan kulit, menutup liang roma yang besar akibat sering bercukur dan menegangkan kulit. Kulit jelas kelihatan lebih cantik selepas laser. Ciri-ciri seperti ini sangat penting apabila kita mahu menghilangkan bulu pada muka terutamanya. Saya pasti mereka yang pernah mencuba sistem ini pasti akan menyukainya. Dengan tindakan cold laser(tidak panas) kulit tidak terbakar. Ini membuatkan kita berasa selesa.
Sebulan selepas rawatn pertama Suryati berkunjung lagi ke klinik saya. Kali ini beliau datang bersama suaminya. Suryati kelihatan sangat berkeyakinan. Jelas beliau berpuas hati dengan hasil yang diperolehinya.
Dicatat oleh NRK di 9:48 PG Tiada ulasan:
Label: cara buang bulu
Jumaat, 3 Jun 2011
Rosnah gelisah apabila mendapati kulit wajahnya kusam tidak berseri. Seorang sahabat mencadangkan agar dia menggunakan sejenis krim pencerah. Di peringkat awal kulitnya kelihatan cerah dan semakin cantik. Namun setelah hampir enam minggu menggunakan krim itu wajahnya mula kusam dan bertompok hitam. Hal itu menjadikan Rosnah semakin risau. Tompokan hitam yang pada asalnya sedikit menjadi ketara malahan semakin banyak pula. Ternyata tompokan hitam menjadi kekal dan tidak berkurang walaupun dia menukar jenis krim yang baru. Dengan perasaan cemas Rosnah bertemu saya bagi mendapatkan bantuan.
Hasil pemeriksaan mendapati kulit Rosnah terbakar dan menjadi gelap. Saya menjelaskan kepada beliau bahawa masalah itu dinamakan PIH (Post inflammatory hyperpigmentation). PIH merupakan masalah akibat peningkatan aktiviti sel meanosit. Tidak dapat dinafikan faktor Kecantikan kulit dan tubuh badan amat penting bagi wanita. Seseorang wanita yang memiliki kulit halus dan susuk tubuh menarik kelihatan yakin meningkatkan keterampilan sekali gus menjadikan seorang wanita tampak anggun dan berpersonaliti.
Kesan pigmentasi disebabkan pengumpulan melanin iaitu sejenis pigmen pada kulit. Ia juga boleh dirawat dengan laser yang akan membuatkan melanin yang berkumpul berpecah menjadi partikel. Pigmentasi bukan saja kerana usia tapi akibat kesan sampingan radang pada kulit seperti bekas jerawat, kecederaan seperti luka atau terbakar, pengunaan bahan kosmetik yang salah dan sebagainya. Dalam kes di Rosnah kecederaan kulit disebabkan pengunaan kosmetik. Oleh kerana kosmetik disapu seluruh wajah, maka kesan terbakar yang dialami adalah pada keseluruhan muka. Bukan sahaja wajahnya jadi gelap dan lebam tetapi tekstur kulit muka kasar dan pori-pori juga luas.
Saya mencadangkan rawatan menggunakan laser dan Rosnah bersetuju. Rawatan menggunakan laser mestilah dibuat antara enam sehingga sepuluh kali untuk mendapat hasil yang memuaskan. Saya juga mencadangkan rawatan PRP (platlet rich plasma). Uniknya rawatan ini kita menggunakan sel-sel dalam darah pesakit sendiri. Darah diambil dan diproses bagi mendapatkan PRP. Faktor hormon juga perlu dititikberatkan.
Hormon adrenal sangat mustahak bagi kecantikan kulit seseorang. Hormon adrenal dikeluarkan oleh kelenjar adrenal yang terletak pada buah pinggang kita. Kelenjar adrenal adalah kelenjar kecil yang terdiri daripada dua bahagian iaitu kortex dan medulla. Kedua-duanya menghasilkan hormon yang berbeza. Kortisol iaitu hormon dari adrenal merupakan elemen penting dalam kecantikan. Ia juga mustahak bagi pembentukan badan yang cantik dan seimbang. Seseorang yang kurang hormon kortisol akan mempunyai masalah jerawat, pigmentasi, resdung, gatal-gatal dan juga bintik-bintik putih yang sukar dirawat meskipun dengan pelbagai kaedah.
Rawatan yang hanya memfokuskan kepada kulit sahaja tanpa mengambil kira hormon dalam tubuh tidak mungkin memberikan hasil yang kekal pada jangkamasa panjang. Ini kerana kelenjar hormon yang tidak dirawat akan menghasilkan hormon pada tahap rendah menyebabkan masalah yang dihadapi berulang. Jadi demi mendapatkan hasil yang terbaik kita perlu meningkatkan paras kortisol juga.
Lelaki juga tidak dapat lari daripada melasma. Saya sering merawat beberapa pesakit lelaki yang mempunyai masalah tersebut. Melasma lebih aktif apabila seseorang berada di bawah pancaran matahari. Sel sel aktif yang mengeluarkan pigmen hitam dinamakan melanocytes. Fungsi utamanya mengeluarkan pigmen yang dinamakan melanin. Kehadiran melanin memberi warna kulit selain bertindak sebagai penapis yang menghalang cahaya terlalu kuat dan boleh merosakkan kulit daripada menembusi kulit. Oleh itu bagi mereka yang mempunyai banyak melanin warna kulitnya akan menjadi gelap apabila terdedah di pancaran matahari atau pergi ke tempat beriklim panas. Apabila dia berhijrah ke tempat beriklim sejuk atau menutupi kulitnya daripada matahari maka kulitnya kembali cerah. Dewasa ini terdapat krim pelindung matahari dan pil bagi melindungi kulit daripada matahari. Apabila kulit disapu pelindung matahari ia akan menebat atau menghalang kemasukan cahaya yang mengaktifkan melanocytes. Justeru itu bagi mereka yang terlibat dalam aktiviti yang sering terdedah kepada pancaran matahari, perkara ini tidak boleh di pandang remeh. Pemakaian pelindung matahari haruslah diamalkan setiap masa.
Rawatan yang sesuai bagi melasma adalah penggunaan krim mengandungi anti melanin. Suntikan transeminik dan pil mengandungi transeminik turut juga menghilangkan salur darah yang berada di bawah kulit. Apabila salur darah itu mengecut maka sel-sel melasma akan turut mengecut. Lama kelamaan melasma akan berkurangan. Penggunaan krim yang salah hanya menyebabkan melasma semakin ketara kerana sesetengah krim akan merangsang salur darah menjadi lebih aktif dan kulit menjadi lebih nipis. Tempoh rawatan bagi melasma sangat lama dan ada kalanya memakan masa berbulan bagi mendapat kesan yang baik. Setelah itu penggunaan krim anti melanocyte secara berkala adalah sangat penting bagi mengekangnya. Boleh dikatakan perjuangan menentang melasma sehingga ke satu peringkat seumur hidup juga. Ia menuntut disiplin dan kesabaran yang sangat tinggi.
Melasma berbeza dengan pigmentasi epidermis yang mudah saja cara rawatannya. Saya menggunakan laser jenis pixel bagi memulihkannya dan mendapat hasil yang sangat menakjubkan. Pigmentasi pada epidermis adalah disebabkan oleh pengumpulan melanin pada kulit kita. Laser bertindak memecahkan melanin yang kemudian dibuang sebagai bahan buangan dan dikeluarkan dari kulit kita. Justeru hasil yang baik dapat diperolehi apabila kita merawat PIH dengan laser kerana sifat pigmen melanin yang memecah dan boleh dikeluarkan dari kulit.
Dicatat oleh NRK di 10:39 PG Tiada ulasan:
Catatan Terbaru Catatan Lama Laman utama
Tip Elak  Tersedak Susu
7 tahun yang lalu
8 tahun yang lalu
Doktor Pakar di Malaysia
Menyusukan Bayi Bantu Kuruskan Badan
9 tahun yang lalu
Persatuan Penduduk Komuniti Suria Putrajaya
Alat Cegah Hamil (1)
bentuk muka bujur sirih (1)
cara buang bulu (2)
Datuk Dr Mashitah (1)
Dr Abdul Salam (6)
Dr Adilah Ahmat (154)
Dr Cyril Natarajan (1)
Dr Fatima Najla (2)
Dr Ismail Tambi (1)
dr mohd rushdan md noor (1)
Dr Mohd Shahir (1)
dr nor ashikin mokhtar (datuk) (2)
Dr Premitha Damodaran (1)
Dr Siti Annisa Nuhonni (1)
Dr Suhaimi Isa (4)
Dr Zulkifli Idrus (Prof) (1)
Eklampsia / Sawan Hamil (4)
Isteri Tidak Puas (3)
Kanser Faraj dan Vulva (1)
Kanser Pangkal Rahim (2)
minyak kelapa dara (3)
Pakar Sakit Puan (53)
petua dan khasiat (3)
Petua Untuk Seks (1)
Rahsia Awet Muda (1)
Rawatan Selepas Bersalin (1)
Sedut Lemak / Liposuction (1)
seks usia muda (1)
Sindrom Ovari Plcystic (1)
Tidak Pernah Datang Haid
Ujian Kesihatan Sebelum Kahwin
Ingin Tahu Kesan Manjakani
Sorok Bulu Kaki Daripada Suami
Tema Tetingkap Gambar. Dikuasakan oleh Blogger.